ananddey/assamese-wiki-corpus huggingface dataset:
পদ্মাৱত (২০১৮ চনৰ চলচ্চিত্ৰ)

country = ভাৰত
language = হিন্দী
runtime = ১৬৩ মিনিট
budget = ১৮০–১৯০ কোটি

পদ্মাৱত (হিন্দী: पद्मावत) সঞ্জয় লীলা ভণশালীৰ দ্বাৰা পৰিচালিত ২০১৮ চনত মুত্তি লাভ কৰা হিন্দী ভাষাৰ এখন ভাৰতীয় ঐতিহাসিক নাট্য ছবি। মালিক মহম্মদ জায়চীৰ একে নামৰ মহাকাব্যৰ আধাৰত নিৰ্মিত এই ছবিখনৰ মুখ্য চৰিত্ৰ, সৌন্দৰ্য্যৰ বাবে পৰিচিত সিংহলীত জন্মগ্ৰহণ কৰা ৰাজপুত ৰাণী তথা মহাৰাৱল ৰতন সিংহৰ পত্নী পদ্মাৱতীৰ ভূমিকাত দীপিকা পাডুকনে অভিনয় কৰিছে। ৰতন সিংহৰ চৰিত্ৰ ৰূপায়ণ কৰিছে ছাহিদ কাপুৰে আৰু পদ্মাৱতীৰ ৰূপৰ কথা শুনি তেওঁক পাবলৈ ৰজ্য আক্ৰমণ কৰা চুলতান আলাউদ্দিন খিলজীৰ চৰিত্ৰত ৰণবীৰ সিঙে অভিনয় কৰিছে। ইয়াৰোপৰি অদিতি ৰাও হায়দৰী, জিম সৰভ, ৰাজা মুৰাদ আৰু অনুপ্ৰিয়া গোৱেংকাই সহযোগী চৰিত্ৰত অভিনয় কৰিছে।

₹১৮০ কোটি (২৬.৩২ মিলিয়ন মাৰ্কিন ডলাৰ)–₹১৯০ কোটি (২৭.৭৮ মিলিয়ন মাৰ্কিন ডলাৰ) বাজেটৰ সৈতে পদ্মাৱত এতিয়ালৈকে নিৰ্মিত আটাইতকৈ ব্যয়বহুল ভাৰতীয় ছবিসমূহৰ ভিতৰত অন্যতম। প্ৰথমতে ২০১৭ চনৰ ১ ডিচেম্বৰত মুক্তি পাবলগীয়া ছবিখনে অসংখ্য বিতৰ্কৰ সন্মুখীন হৈছিল। হিংসাত্মক প্ৰতিবাদৰ মাজতে ইয়াৰ মুক্তি অনিৰ্দিষ্টকাললৈ পলম হয়। পিছলৈ চেণ্ট্ৰেল ব'ৰ্ড অৱ ফিল্ম চাৰ্টিফিকেশনে কিছু পৰিৱৰ্তনেৰে ছবিখনক অনুমোদন জনায়। এই পৰিবৰ্তন সমূহৰ ভিতৰত একাধিক স্পষ্টীকৰণৰ সংযোজন আৰু মূল শিৰোনাম পদ্মৱতীৰ সলনি পদ্মাৱত আদি পৰিৱৰ্তন অন্তৰ্ভুক্ত কৰা হয়। ছবিখন ২০১৮ চনৰ ২৫ জানুৱাৰীত ২ডি, থ্ৰীডি আৰু আইমেক্স ৩ডি ফৰ্মেটত মুক্তিৰ দিন পুনৰ নিৰ্ধাৰণ কৰা হয়। পদ্মাৱত হৈছে আইমেক্স ৩ডিত মুক্তি পোৱা প্ৰথমখন ভাৰতীয় ছবি।

মুক্তিৰ লগে লগে পদ্মাৱতে সমালোচকৰ পৰা মিশ্ৰিত-ধনাত্মক সমালোচনা লাভ কৰে, ভিজুৱেল, সাজ-পোছাকৰ ডিজাইন, চিনেমাট'গ্ৰাফী, চিত্ৰনাট্য, সংগীত আৰু অভিনয়ৰ বাবে প্ৰশংসা লাভ কৰে, কিন্তু ইয়াৰ গতি, চলচ্চিত্ৰৰ সময় আৰু পশ্চাদপসৰণশীল পিতৃতান্ত্ৰিক আচাৰ-ব্যৱহাৰৰ আনুগত্যৰ বাবে সমালোচনাৰ সন্মুখীন হয়। খিলজীক কু-সংস্কাৰপূৰ্ণ দুষ্ট মুছলমান ৰজা আৰু ৰতন সিংহক সৎ হিন্দু ৰজা হিচাপে চিত্ৰিত কৰাটোও সমালোচকসকলে অপছন্দ কৰিছিল, যাৰ ফলত নিজ নিজ ধৰ্মীয় সম্প্ৰদায়ে প্ৰতিবাদ সাব্যস্ত কৰিছিল। ভাৰতৰ কিছুমান ৰাজ্যত মুক্তি পোৱাত বাধা আৰোপ কৰা সত্ত্বেও ছবিখনে বক্স অফিচত ₹৫৭১.৯৮ কোটি (৬৫ মিলিয়ন মাৰ্কিন ডলাৰ)তকৈ অধিক উপাৰ্জন কৰি ব্যৱসায়িকভাৱে এক বৃহৎ সফলতা আৰু ২০১৮ চনৰ তৃতীয় সৰ্বাধিক উপাৰ্জন কৰা ভাৰতীয় ছবি হিচাপে পৰিগণিত হয়।

৬৪ সংখ্যক ফিল্মফেয়াৰ বঁটাত পদ্মাৱতে শ্ৰেষ্ঠ চলচ্চিত্ৰ, শ্ৰেষ্ঠ পৰিচালক (দুয়োটা ভাঞ্চালীৰ বাবে), শ্ৰেষ্ঠ অভিনেত্ৰী আৰু শ্ৰেষ্ঠ অভিনেতা আদি ১৮টা বিভাগত মনোনয়ন লাভ কৰে আৰু শ্ৰেষ্ঠ অভিনেতা আৰু শ্ৰেষ্ঠ সংগীত পৰিচালককে ধৰি ৪টা বঁটা লাভ কৰে। ইয়াৰ উপৰিও ছবিখনে শ্ৰেষ্ঠ সংগীত পৰিচালনাকে ধৰি ৩টা ৰাষ্ট্ৰীয় চলচ্চিত্ৰ বঁটাও লাভ কৰে।

তথ্য সংগ্ৰহ

বাহ্যিক সংযোগ

Padmaavat at Bollywood Hungama

শ্ৰেণী:২০১৮ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
নীলা শিয়াল

নীলা শিয়াল এটা সাধুকথা যিটো সমগ্ৰ ভাৰত উপমহাদেশতে পৰিচিত।

পৌৰাণিক উৎস

নীলা শিয়ালৰ সাধুকথাটো প্ৰথমে পোৱা যায় পঞ্চতন্ত্ৰত।

কাহিনী

মৌখিক সংক্ৰমণৰ যোগেদি জনাজাত নীলা শিয়ালৰ কাহিনী ভাৰতৰ এটা প্ৰান্তৰ পৰা আন এটা প্ৰান্তলৈ বিশেষ ভিন্নতা দেখা নাযায়। যদিও এই প্ৰাণীটোক বিভিন্ন ধৰণে চন্দ্ৰু, নীলকান্ত বা নীলা গিধৰ (আক্ষৰিক অৰ্থত নীলা শিয়াল ) নামেৰে জনা যায়।

আটাইতকৈ সাধাৰণ সংস্কৰণত এনেদৰে কোৱা হৈছে যে:

নীলা শিয়ালৰ কাহিনী (পঞ্চতন্ত্ৰৰ এটা সাধুকথা)
এদিন সন্ধিয়া আন্ধাৰ হোৱাৰ লগে লগে ভোকাতুৰ শিয়াল এটাই খাদ্যৰ সন্ধানত হাবিত থকা নিজৰ ঘৰৰ ওচৰৰ এখন বৃহৎ গাঁৱলৈ গ’ল। স্থানীয় কুকুৰবোৰে শিয়াল ভাল নাপায় আৰু ইহঁতক খেদি পঠিয়াইছিল যাতে তেওঁলোকে এটা জন্তু হত্যা কৰি নিজৰ মালিকক গৌৰৱান্বিত কৰিব পাৰে। শিয়ালটোৱে যিমান পাৰে বেগেৰে দৌৰি গৈ ক’লৈ গৈ আছে তাক নোচোৱাকৈয়ে কাপোৰ ৰং কৰা মানুহজনৰ ঘৰৰ বাহিৰত নীলা ৰঙৰ বাল্টি এটাত পৰি গ’ল। কুকুৰকেইটা আৰু দৌৰি গ’ল আৰু শিয়ালটো বাল্টিটোৰ পৰা তিতি কিন্তু কোনো ক্ষতি নোহোৱাকৈ ওলাই আহিল। শিয়ালে জংঘলৰ মাজেৰে খোজ কাঢ়ি গৈ থাকিল আৰু জংঘলৰ ৰজা সিংহক দেখিলে। সিংহই তেওঁক কোন বুলি সুধিলে আৰু শিয়ালে এতিয়া তেওঁ নীলা হৈ পৰা দেখি নিজকে হাবিত থকা সকলো জীৱ-জন্তুৰ ৰক্ষক চন্দ্ৰু বুলি ঘোষণা কৰিলে। চন্দ্ৰুৱে সিংহটোক ক’লে যে সকলো জন্তুৱে খাদ্য আৰু বাসস্থান দিলেহে হাবিখন ৰক্ষা কৰি যাব।
অলপ পিছতে চন্দ্ৰুয়ে আন জংঘলৰ জীৱ-জন্তুৰ পৰা পৰামৰ্শ বিচাৰিলে আৰু জীৱ-জন্তুবোৰে তেওঁৰ ভৰিৰ ওচৰত বহি উত্তম খাদ্য আনি দিলে। কিন্তু এদিন পূৰ্ণিমাৰ ৰাতি কিছুমান শিয়ালে হোৱা দি আছিল। চন্দ্ৰুৱে সেয়া শুনা বা দেখা নাছিল, সেয়ে সিয়ো চিঞৰি উঠিল। জীৱ-জন্তুবোৰে বুজিব পাৰিলে যে তেওঁ এজন সাধাৰণ শিয়াল আৰু সেই কথা উপলব্ধি কৰি তেওঁক হাবিলৈ খেদি পঠিয়ালে, তাৰ পিছত তেওঁক আৰু কেতিয়াও দেখা নগ'ল।again.

তথ্যসূত্ৰ

শ্ৰেণী:লোক-সংস্কৃতি
শ্ৰেণী:লোকসাহিত্য
শ্ৰেণী:ভাৰতীয় সাহিত্য
শ্ৰেণী:লোকগাথা
শ্ৰেণী:সাধুকথা
শ্ৰেণী:সাধু
সান্দিপনি

সন্দিপনি (সংস্কৃত: सान्दीपनि), কেতিয়াবা সান্দীপানী বুলিও অনুবাদ কৰা হয়, হিন্দু ধৰ্মত কৃষ্ণ আৰু বলোৰামৰ গুৰু।
তেওঁ সকলো বেদ, চিত্ৰকলা, জ্যোতিৰ্বিজ্ঞান, গন্ধৰ্ব বেদ, চিকিৎসা, হাতী আৰু ঘোঁৰাৰ প্ৰশিক্ষণ, ধনুৰ্বিদ্যা আদিৰ বিষয়ে তেওঁলোকক শিক্ষিত কৰা বুলি ধৰা হয়।

কিম্বদন্তি

ভাগৱত পুৰাণত সান্দিপনি সম্পৰ্কে তলত দিয়া কাহিনীটো বৰ্ণনা কৰা হৈছে: সান্দিপনিৰ বাসগৃহত ছাত্ৰ হিচাপে থকাৰ সময়ত কৃষ্ণ আৰু বলোৰাম ভাতৃদ্বয়ে আৰু তেওঁলোকৰ বন্ধু সুদামাই প্ৰতিটো পাঠ আয়ত্ত কৰিছিল যদিও প্ৰতিটো পাঠতে মাত্ৰ এবাৰহে নিৰ্দেশনা দিয়া হৈছিল। দ্ৰুতগতিত পঢ়া-শুনা সম্পূৰ্ণ হোৱাৰ লগে লগে তেওঁলোকে গুৰুজনক গুৰুজনাৰ নিজৰ পছন্দৰ দক্ষিণা (নিজৰ গুৰুৰ বাবে এক প্ৰকাৰৰ সন্মানীয় ধন) বিচাৰিবলৈ ক’লে। সান্দিপনিয়ে প্ৰভাসত সাগৰত নিৰুদ্দেশ হোৱা তেওঁৰ সন্তানক পুনৰুদ্ধাৰৰ বাবে অনুৰোধ জনায়।
ভাতৃদ্বয়ে প্ৰভাসলৈ যাত্ৰা কৰি দেখিলে যে পুত্ৰক শংখাসুৰ (সাক্ষৰ অৰ্থত ‘শংখ দানৱ’) নামৰ এটা সত্তাই কাঢ়ি লৈ গৈছে। কৃষ্ণই তেওঁৰ পুত্ৰক উদ্ধাৰ কৰিলে আৰু তেওঁলোকে তেওঁক নিজৰ গুৰুৰ ওচৰলৈ ঘূৰাই দিলে।

হৰিবংশ পুৰাণত কৃষ্ণই জানিব পাৰিলে যে সান্দিপনিৰ পুত্ৰক পঞ্চজন নামৰ অসুৰে গিলি পেলাইছে, আৰু তেওঁৰ বিনাশ হৈছে।
কৃষ্ণ আৰু তেওঁৰ ভাতৃয়ে যমলোকলৈ গৈ যমক তেওঁৰ গুৰু পুত্ৰক পুনৰ জীৱিত কৰিবলৈ কৈছিল আৰু সফলতা লাভ কৰিছিল:

তথ্যসূত্ৰ

শ্ৰেণী:ঋষি
লিণ্ডো

লিণ্ডো হৈছে ডাব্ৰ’ভনিক আৰু ক্ৰ’ৱেচিয়াৰ ডাব্ৰ’ভনিক অঞ্চলৰ এক জনপ্ৰিয় নৃত্য। ১৮ শতিকাৰ শেষৰ ফালে পূব ভূমধ্যসাগৰৰ পৰা আহি ১৯ শতিকাৰ এড্ৰিয়াটিক উপকূললৈ বিয়পি পৰা লিজেৰিকা (তিনিটা তাঁৰযুক্ত পুৰণি দক্ষিণ ডালমেটিয়ান বাদ্যযন্ত্ৰ)ৰ সংগীতত ইয়াক নৃত্য কৰা হয়।

এতিয়া ইয়াক ডাব্ৰ'ভনিকৰ উপকূলীয় অঞ্চল, ক'নাভলে অঞ্চল, ডাব্ৰ'ভনা প্ৰিমৰ্জেৰ পেলজেছাক উপদ্বীপ (ডাব্ৰ'ভনিক পশ্চিম উপকূল), আৰু ম্লজেট আৰু লাষ্টোভ' দ্বীপসমূহৰ লগতে হাৰ্জেগোভিনাৰ কিছু অংশত ব্যাপকভাৱে পৰিবেশন কৰা হয়। আগতে কেৱল বেল’ৰ সংগীততহে পৰিবেশন কৰা হৈছিল। নৃত্যৰ মাষ্টৰে লিজেৰিকা বাওঁ আঁঠুত ৰাখি সোঁ ভৰিৰে ছন্দটো টিপি নৃত্যশিল্পীসকলক ছন্দটো নিৰ্দেশ দি বজায়। আদেশ দিয়া (ছন্দত, হাস্যৰসময়ী আৰু প্ৰায়ে দ্বৈত অৰ্থৰ) নৃত্যৰ মাষ্টৰৰ চাৰিওফালে বৃত্তৰ দৰে গতি কৰে। কোনে কাৰ লগত নাচিব সেইটোও তেওঁ সিদ্ধান্ত লয় আৰু নৃত্যৰ আকৃতিৰ পৰিৱৰ্তন পৰিচালনাৰ লগতে নৃত্যশিল্পীসকলক ইম্প্ৰভাইজেচনত প্ৰতিযোগিতাত অংশগ্ৰহণ কৰিবলৈ উৎসাহিত কৰে।

লিন'ৰ পৰম্পৰাক ডাব্ৰ'ভনিকৰ দ্য ফ'ক'ল এনচেম্বল লিন'ৱে জীয়াই ৰাখিছে।

নামৰ উৎপত্তি

এসময়ৰ কিংবদন্তি নৃত্য নেতা নিকোলা লালেৰ নামেৰে এই নৃত্যৰ নামকৰণ কৰা হয় যিজন জুপা ডুব্ৰ’ভাচকাৰ পৰা লিন’ নামেৰে পৰিচিত। তেওঁৰ বংশধৰসকল আজিকালি জুপা ডুব্ৰ’ভাচকাত থাকে।

আজি তেওঁৰ প্ৰপৌত্ৰ মাৰিঅ’ই এই পৰম্পৰা অব্যাহত ৰাখিছে আৰু লিন’ত লিজেৰিকা খেলে।

তথ্য সংগ্ৰহ

শ্ৰেণী:নৃত্য
২৪ এপ্ৰিল

ঘটনাৱলী

জন্ম

১৯৩৪ - জয়কান্তন, ভাৰতীয় লেখক, সাংবাদিক, সু-বক্তা।
১৯৩৬ - নিৰোদ চৌধুৰী, অসমীয়া সাহিত্যিক আৰু সাংবাদিক।
১৯৪৬ - কমলা ভাচিন, ভাৰতীয় কবি, লেখক আৰু সমাজ বিজ্ঞানী।
১৯৫৬ - তীজান বাঈ, ভাৰতীয় লোক-সংগীত শিল্পী।
১৯৫৬ - শৰদ অৰবিন্দ ববডে, ভাৰতৰ ৪৭তম মুখ্য ন্যায়াধীশ।
১৯৭৩ - শচীন তেণ্ডুলকাৰ, ভাৰতীয় ক্ৰিকেট খেলুৱৈ।
১৯৮৭ - বৰুণ ধবন, ভাৰতীয় চলচ্চিত্ৰ অভিনেতা।

মৃত্যু

১৭৩১ - ডেনিয়েল ডিফো, ইংৰাজ ব্যৱসায়ী, লেখক, সাংবাদিক আৰু চোৰাংচোৱা।
১৯৪৪ - শিৱপ্ৰসাদ গুপ্ত, ভাৰতীয় স্বাধীনতা সংগ্ৰামী।
১৯৭২ - যামিনী ৰয়, ভাৰতীয় চিত্ৰকৰ।
১৯৭৪ - ৰামধাৰী সিং 'দিনকৰ', ভাৰতীয় কবি।
২০১১ - সত্য সাই বাবা, ভাৰতীয় নেতা আৰু আধ্যাত্মিক গুৰু। (জন্ম: ২৩ নৱেম্বৰ, ১৯২৬)
২০২৪ - নম্ৰ কুমাৰ ভূঞা, শিক্ষাবিদ, লেখক, নাট্যকাৰ।

দিৱস

ৰাষ্ট্ৰীয় পঞ্চায়তী ৰাজ দিৱস (ভাৰত)
গণতন্ত্ৰ দিৱস (নেপাল)

তথ্য সংগ্ৰহ

বাহ্যিক সংযোগ

বিবিচি: এই দিনত
গেদগেদী মাছ

গেদগেদী বা মাটি কাৱৈ , হৈছে দক্ষিণ এছিয়া আৰু ইণ্ডোচাইনাৰ স্থানীয় মাছৰ এবিধ প্ৰজাতি। পুখুৰী, হ্ৰদ, খাল, প্লাৱিত অঞ্চল আদিকে ধৰি ধীৰ গতিৰ বা স্থবিৰ হৈ থকা পানীত ইহঁতক সাধাৰণতে দেখা যায়। এই প্ৰজাতিৰ আন সাধাৰণ নামসমূহ হ'ল মোটল্ড নন্দুছ আৰু মাড পাৰ্চ । এই মাছবিধ বাণিজ্যিকভাৱে গুৰুত্বপূৰ্ণ আৰু খাদ্য হিচাপে ইয়াৰ মূল্য অতিশয় বেছি। একুৰিয়ামৰ ব্যৱসায়ৰ বাবেও গেদগেদী মাছ ধৰা হয়।

তথ্য সংগ্ৰহ

শ্ৰেণী:মাছ
গোদাৱৰী দত্ত

গোদাৱৰী দত্ত এগৰাকী ভাৰতীয় চিত্ৰশিল্পী। তেওঁ বিহাৰৰ মিথিলা অঞ্চলত প্ৰচলিত লোক চিত্ৰকলা মধুবানী চিত্ৰশিল্পৰ লগত জড়িত। এই চিত্ৰকলা হাতৰ আঙুলি, কাঠি, ব্ৰাচ, নিব-কলম, জুইশলা কাঠি আদি ব্যৱহাৰ কৰি তৈয়াৰ কৰা হয়। প্ৰাকৃতিক ভাবে তৈয়াৰী ৰং আৰু ৰঞ্জক এই ছবিসমূহত ব্যৱহাৰ কৰা হয়। দৃষ্টিনন্দন জ্যামিতিক শৈলীয়েই হৈছে ছবিসমূহৰ মূল বৈশিষ্ট্য। বৰ্তমান ইয়াক হস্তনিৰ্মিত কাগজ আৰু কেনভাচলৈ স্থানান্তৰ কৰা হৈছে। তদুপৰি তেওঁ মিথিলা অঞ্চলৰ লোককলা বিকাশৰ বাবে 'মিথিলা কলা বিকাশ সমিতি' গঠন কৰিছিল। মধুবানী চিত্ৰশিল্পলৈ তেওঁ আগবঢ়োৱা অৱদানৰ স্বীকৃতি স্বৰূপে ভাৰত চৰকাৰে তেওঁক ২০১৯ চনত দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে।

প্ৰাৰম্ভিক জীৱন

গোদাৱৰী প্ৰাচীন মিথিলা অঞ্চল অৰ্থাৎ বৰ্তমান বিহাৰ ৰাজ্যৰ দাৰভংগা জিলাৰ বাহাদুৰপুৰত জন্ম গ্ৰহণ কৰিছিল। তেওঁ কোনো আনুষ্ঠানিক শিক্ষা লাভ কৰাৰ সুযোগ পোৱা নাছিল। তেওঁৰ গাঁৱৰ প্ৰতিগৰাকী ছোৱালীয়ে মধুবানী চিত্ৰ শিকাটো বাধ্যতামূলক আছিল। গোদাৱৰীৰ মাতৃ সুভদ্ৰা দেৱী এগৰাকী প্ৰসিদ্ধ মধুবানী শিল্পী আছিল আৰু প্ৰায়ে তেওঁক ৰামায়ণ আৰু মহাভাৰতৰ কাহিনীৰ চিত্ৰ, ফুল বা ভাটৌৰ দৰে প্ৰেমৰ চিহ্ন অংকন কৰিবলৈ আমন্ত্ৰণ জনোৱা হৈছিল। তেওঁ মাকৰ পৰায়ে এই কলা শিকিছিল। তেওঁ ১০ বছৰ বয়সত তেওঁৰ দেউতাকক হেৰুৱাইছিল। ১৯৪৭ চনত গোদাৱৰীৰ কম বয়সতে বিয়া হৈছিল আৰু তেওঁলোকৰ এজন পুত্ৰ সন্তান আছিল। তেওঁৰ স্বামী কামৰ সন্ধানত নেপাললৈ গৈছিল আৰু কেতিয়াও উভতি অহা নাছিল। যৌৱন কালত গোদাৱৰীৰ মুখৰ ছাল বগা পৰা ৰোগত আক্ৰান্ত হৈছিল আৰু সময়ৰ সৈতে ই সমগ্ৰ শৰীৰত বিয়পি পৰিছিল।

কৰ্মজীৱন

গোদাৱৰী দত্তয়ে ছয় বছৰ বয়সত বেৰত ছবি আঁকি মধুবনী চিত্ৰৰ অনুশীলন আৰম্ভ কৰিছিল আৰু ১৯৭১ চনতহে কাগজ ব্যৱহাৰ কৰিবলৈ আৰম্ভ কৰিছিল। তেওঁ মিথিলা চিত্ৰৰ কায়স্থ শৈলীত বিশেষ ভাবে পাৰদৰ্শিতা অৰ্জন কৰিছে। এই শৈলীত ক'লা আৰু বগা বৈসাদৃশ্যৰ অনুসৰণ কৰা হয়। আন শিল্পীসকলৰ বিপৰীতে তেওঁ ৰং কৰিবলৈ বাঁহৰ কাঠি ব্যৱহাৰ কৰে। তেওঁৰ কলাৰ মুখ্য বিষয় সমূহ হৈছে ৰামায়ণ আৰু মহাভাৰতৰ কাহিনী লগতে বিবাহ বা নৃত্যৰ দৰে দৈনন্দিন জীৱনৰ ঘটনা।

গোদাৱৰী দত্তয়ে শিক্ষক আৰু শিক্ষাৰ্থীসকলক চৰকাৰী আঁচনি "সাংস্কৃতিক সম্পদ আৰু প্ৰশিক্ষণকেন্দ্ৰ"ৰ অধীনত প্ৰশিক্ষণ প্ৰদান কৰিছে।

তেওঁ জাৰ্মানী আৰু জাপানলৈ ভ্ৰমণ কৰিছে। মুঠতে তেওঁ সাতবাৰ জাপান ভ্ৰমণ কৰিছে। তেওঁ এবাৰ জাপানত ছয় মাহ ধৰি আছিল। সেই সময়ত তেওঁ সৃষ্টি কৰা শিল্পৰ এটা ছেট এতিয়া জাপানৰ টাকোমাচীৰ মিথিলা সংগ্ৰহালয় আৰু জাপানৰ ফুকুওকা এছিয়ান কলা সংগ্ৰহালয়ত আছে।

সমাজ সেৱা

গোদাৱাৰী দত্তই ১৯৮৩ চনৰ ২১ ডিচেম্বৰ তাৰিখে মিথিলা কলা বিকাশ সমিতি প্ৰতিষ্ঠা কৰিছিল। ই এক বেচৰকাৰী সংস্থা। ইয়াৰ লক্ষ্য দৰিদ্ৰতাৰ সৈতে যুঁজ কৰা আৰু মধুবানী চিত্ৰশিল্পৰ প্ৰচাৰ কৰা আৰু মহিলাসকলক কলা বিষয়ত প্ৰশিক্ষণ প্ৰদান কৰি এক সাধাৰণ শিক্ষা প্ৰদান কৰা। সংগঠনটোৱে পিছপৰা সম্প্ৰদায়ৰ বাবে কাৰ্যসূচী প্ৰস্তুত আৰু ৰূপায়ণত ব্যস্ত হৈ আছে।

তেওঁ মিথিলা চিত্ৰকলাত গাঁৱৰ মহিলাসকলক অন্তৰ্ভুক্ত কৰিছে আৰু তেওঁলোকক আৰ্থিকভাৱে স্বতন্ত্ৰ হোৱাত সহায় কৰিছে। ছোৱালীৰ শিক্ষাৰ প্ৰচাৰৰ বাবে তেওঁ এখন গাঁও সমিতিও গঠন কৰিছিল।

বঁটা আৰু সন্মান

ৰাষ্ট্ৰীয় পুৰস্কাৰ, ১৯৮০
শিল্প গুৰু, ২০০৬
পদ্মশ্ৰী, ২০১৯

তথ্য উৎস

শ্ৰেণী:ভাৰতৰ ব্যক্তি
শ্ৰেণী:বিহাৰৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় চিত্ৰশিল্পী
শ্ৰেণী:পদ্মশ্ৰী বঁটা বিজয়ী
ভমিদিপতি সাই প্ৰনীত

ভামিদিপতি সাই প্ৰনীত (; জন্ম: ১০ আগষ্ট ১৯৯২) এজন ভাৰতীয় বেডমিণ্টন খেলুৱৈ। ১৯৮৩ চনত প্ৰকাশ পাডুকনৰ পিছত ২০১৯ চনত বি ডব্লিউ এফ বিশ্ব চেম্পিয়নশ্বিপত ব্ৰঞ্জৰ পদক অৰ্জন কৰা তেওঁ ৩৬ বছৰৰ ভিতৰত প্ৰথম ভাৰতীয় পুৰুষ শ্বাটলাৰ হয়। ২০১৯ চনত সাই প্ৰনীতক অৰ্জুন বঁটাৰে সন্মানিত কৰা হয়। তেওঁৰ পিতৃ-মাতৃ হৈছে অন্ধ্ৰপ্ৰদেশৰ পশ্চিম গোদাৱৰী জিলাৰ পালাকোল্লুৰ চেশাদ্ৰী দীক্ষিতুলু আৰু মাধৱী লতা। তেওঁৰ মাহী এগৰাকী ৰাষ্ট্ৰীয় পৰ্যায়ৰ বেডমিণ্টন খেলুৱৈ আছিল।

কেৰিয়াৰ

তেওঁ বৰ্তমান হায়দৰাবাদৰ গোপীচান্দ বেডমিণ্টন একাডেমীত প্ৰশিক্ষণ লৈ আছে। সোঁহাতেৰে খেলা চাই প্ৰনীতে ২০০৩ চনৰ অল ইংলেণ্ড চেম্পিয়ন মালয়েছিয়াৰ মুহাম্মাদ হাফিজ হাছিমক প্ৰথম ৰাউণ্ডত ২০১৩ চনৰ থাইলেণ্ড অপেন গ্ৰেণ্ড প্ৰিঁ গোল্ড টুৰ্ণামেণ্টত হৰোৱাইছিল।

২০১৩ চনত প্ৰনীতে তৌফিক হেদায়াতক অপ্ৰত্যাশিতভাৱে পৰাজিত কৰিছিল। তেওঁ ডিজাৰাম ইণ্ডোনেছিয়া অপেন ২০১৩ৰ প্ৰথম ৰাউণ্ডৰ খেলখনত তৌফিক হিদায়াতক ২-১ খেলত পৰাস্ত কৰে আৰু চূড়ান্ত স্ক'ৰ ১৫-২১, ২১-১২, ২১-১৭ হয়। কেইদিনমান পিছত ২০১৩ চনৰ ১৯ জুনত তেওঁ পুনৰ ছিংগাপুৰ চুপাৰ ছিৰিজত হংকঙৰ ততোধিক উচ্চ স্থানপ্ৰাপ্ত হু য়ুনক হৰোৱায়।

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:ভাৰতৰ বেডমিণ্টন খেলুৱৈ
শ্ৰেণী:অৰ্জুন বঁটা বিজয়ী
জীয়াই থকাৰ আনন্দৰ প্ৰধান উৎস স্বাস্থ্য

জীয়াই থকাৰ আনন্দৰ প্ৰধান উৎস স্বাস্থ্যস্বাস্থ্যৰ বিষয়ে লিখা বহুতো প্ৰবন্ধ একত্ৰিত কৰি এই কিতাপখন প্ৰস্তুত কৰা হৈছে। লেখক সাহিত্যিক হোমেন বৰগোহাঞি।

উদ্ধৃতি

যিটো বিষয় তুমি সম্যকভাৱে নাজানা, সেই বিষয়ে কথা ক’বলৈ মুখ নেমেলিবা।কাৰ লগত কথা পাতিছা বা কাক উদেশ্য কৰি কথা কৈছা, সেই কথাও বিশেষভাবে মনত ৰাখিবা।
সদালাপ হ'ল দুজন মানুহৰ হৃদয় আৰু মনৰ মাজত হোৱা যুগলবন্দী।
প্ৰকৃত সদালাপী হ’ল সেইজন মানুহেই-যিজনে কেনেকৈ কথা ক’ব লাগে সেইকথা যিমান জানে, তাতোতকৈ কেনেকৈ আনৰ কথা শুনিব লাগে সেইকথা জানে বেছিকৈ।
আমি যেনেকৈ এটা বাক্য লিখোঁতে কেইটামান নিৰ্দিষ্ট শব্দৰ মূৰে মূৰে যতি চিহ্ন ব্যৱহাৰ কৰিবল্গা হয়,ঠিক তেনেকৈ আমাৰ কামনা-বাসনাবোৰৰ ক্ষেত্ৰতো ঠায়ে ঠায়ে যতি চিহ্ন ব্যৱহাৰ কৰাৰ প্ৰয়োজন।
বিবিধতাৰ মাজত সামজ্ঞস্য স্থাপন কৰাটোৱেই হ’ল সহিষ্ণুতা। সহিষ্ণুতা এটা নৈতিক কৰ্তব্য।
অফুৰন্ত কৰ্মশক্তি হ’ল স্বাস্থ্যৰ প্ৰধান লক্ষণ।
ধনী মানুহৰ বেমাৰবোৰ যদি পৰিহাৰ কৰি চলিব খোজা, তেন্তে তুমি খাব লাগিব দুখীয়া মানুহৰ আহাৰ। ‘you must eat poor man’s food if you want to avoid rich man’s disease.’
এটা সুখী পৰিপূৰ্ণ জীৱনৰ কাৰণে খাদ্য, বস্ত্ৰ, বাসস্থান, শিক্ষা-দীক্ষা, প্ৰেম আৰু বন্ধুত্বৰ যিমান প্ৰয়োজন ঠিক সিমানেই প্ৰয়োজন নিয়মিত ব্যায়াম আৰু শাৰীৰিক পৰিশ্ৰম।
ইচ্ছাশক্তিৰ সাধনাই হ’ল জীৱনৰ আটাইতকৈ গুৰুত্বপূৰ্ন সাধনা।
কোনো মানুহৰ জীৱনত এনে কোনো দুৰ্ভাগ্য বা যান্ত্ৰণা ঘটিব নোৱাৰে, যিটো সহ্য কৰিবলৈ প্ৰকৃতিয়ে মানুহক প্ৰস্তুত কৰি পঠোৱা নাই।
সকলো মাছেই বৰশীৰ টোপ নিগিলে। যিবোৰ মাছে টোপ গিলে কেৱল সেইবোৰৰহে মৰণ হয়। জীৱনৰ নৈখনতো কোনোবা এটা অদৃশ্য সত্তাই মানুহ ধৰিবলৈ বৰশীৰ টোপ পেলাই থাকে।

তথ্য সূত্ৰ
দেৱদাস (১৯৩৭ চনৰ অসমীয়া চলচ্চিত্ৰ)

দেৱদাস ১৯৩৭ চনৰ অসমীয়া চলচ্চিত্ৰ, যিখন শৰৎচন্দ্ৰ চট্টোপাধ্যায়ৰ দেৱদাস উপন্যাসৰ আধাৰত নিৰ্মাণ কৰা হৈছিল। প্ৰমথেশ বৰুৱাৰ পৰিচালনাত মুক্তি লাভ কৰা ছবিখনত দেৱদাসৰ চৰিত্ৰত ফণী শৰ্মা, চন্দ্ৰমুখীৰ চৰিত্ৰত মোহিনী, আৰু পাৰোৰ চৰিত্ৰত জুবেইদাই অভিনয় কৰিছিল। গীত সমূহ আছিল শমশাদ বেগম আৰু ভূপেন হাজৰিকাৰ। এইটো আছিল বৰুৱাৰ তিনিটা ভাষাৰ শেষ সংস্কৰণ, প্ৰথমটো সংস্কৰণ বাংলা আৰু দ্বিতীয়টো সংস্কৰণ হিন্দী ভাষাত মুক্তি লাভ কৰিছিল৷

অভিনয়

ফণী শৰ্মা, দেৱদাসৰ চৰিত্ৰত
জুবেইদা, পাৰোৰ চৰিত্ৰত
মোহিনী, চন্দ্ৰমুখীৰ চৰিত্ৰত

সংক্ষিপ্ত কাহিনী

দেৱদাস মুখাৰ্জী বঙালী ব্ৰাহ্মণ জমিদাৰৰ পুত্ৰ। পাৰো বা পাৰ্ব্বতী মধ্যবিত্ত বঙালী পৰিয়ালৰ কন্যা। বঙ্গদেশৰ তালচোনাপুৰ গাঁৱত দুয়ো পৰিয়াল ওচৰ-চুবুৰীয়া। সৰু কালৰ পৰাই দেৱদাস আৰু পাৰো অন্তৰঙ্গ বন্ধু যি পৰবৰ্তী সময়ত প্ৰেমৰ সম্পৰ্কত পৰিণত হয়। বয়সৰ তুলনাত দেৱদাস ডাঙৰ আৰু পাৰো সৰু। বিদ্যালয়ত লিখাপৰাৰ পৰা আৰম্ভ কৰি পুখুৰীত মাছমাৰা সকলো কাম একেলগে কৰিছিল। উন্নত শিক্ষাৰ বাবে দেৱদাস কলকাতাত গমন কৰে। কিছু বছৰ পিছত দেৱদাস নিজ গাঁৱত উভতি আহে। উভতি আহি দেৱদাস অনুভব কৰে যে সৰুকালৰ বন্ধুত্ব বৰ্তমানদিনত প্ৰেমৰ সম্পৰ্কত পৰিণত হৈছে। পাৰোৰ মা দেৱদাসৰ মা হৰিমতিক বিবাহ প্ৰস্তাব দিছিলে যদিও ওচৰ-চুবুৰীয়াৰ লগত বিবাহ সম্পৰ্ক স্থাপন কৰিবলৈ অনিচ্ছা প্ৰকাশ কৰে। পাৰোৰ পৰিয়ালৰ পৰম্পৰানুসাৰে পাত্ৰৰ ঘৰৰ পৰা পণ লোৱা প্ৰথা বহু আগৰ পৰা চলি আহিছিল। সেয়েহে দেৱদাসৰ পৰিয়াল পাৰোক কিনা-বেচা কৰা নিম্ন পৰিয়ালৰ কন্যা বিবেচনা কৰি বিবাহত অসন্মতি প্ৰকাশ কৰে। এই যুক্তিত পাৰ্বতীৰ পিতা নীলকণ্ঠ চক্ৰবৰ্তী অপমানিত বোধ কৰি জমিদাৰৰ ঘৰত পাৰ্বতীৰ বিবাহ দিয়াৰ সিদ্ধান্ত গ্ৰহণ কৰে। পাৰ্বতী এদিন নিশাত দেৱদাসক প্ৰেম নিবেদন কৰি নিজক গ্ৰহণ কৰিবলৈ অনুৰোধ কৰে যদিও দেৱদাসৰ পিতা এই অনুৰোধ প্ৰত্যাখান কৰে। বিভ্ৰান্ত দেৱদাস কলকাতাত পলাইগৈ পাৰ্বতীক চিঠি প্ৰেৰণ কৰি জনায় যে তেওঁৰ এই সম্পৰ্ক চলাবলৈ ইচ্ছা নাই। দেৱদাসৰ কাপুৰুষতাক ধিক্কাৰ জনাই পাৰ্বতী হাতিপোতা গাঁৱৰ ভুবন চৌধুৰী নামৰ জমিদাৰৰ লগত বিবাহৰ বাবে ৰাজি হয়।

কলকাতাত চুন্নিলালৰ সৈতে দেৱদাসৰ মিত্ৰতা হয়। চুন্নিলালৰ মাধ্যমত চন্দ্ৰমুখী নামৰ বেশ্যাৰ লগত দেৱদাসৰ পৰিচয় হয়। তেওঁ দেৱদাসক ভাল পায় যদিও দেৱদাস ঘৃণা কৰিছিল। হতাশাগ্ৰস্ত দেৱদাস সুৰাপান কৰাৰ ফলত অসুস্থ হৈ পৰে। চন্দ্ৰমুখী প্ৰতিদিন সেৱা কৰিছিল যদিও দেৱদাসৰ স্বাস্থ্যৰ চৰম অবনতি ঘটে। মৃত্যু সন্নিকট অনুভব কৰি দেৱদাস শেষবাৰ পাৰোৰ লগত সাক্ষাৎৰ বাবে হাতিপোতা গাঁও অভিমুখে যাত্ৰা কৰে। পাৰোৰ গৃহৰ সম্মুখত উপস্থিত হোৱাৰ লগে লগে দেৱদাসৰ মৃত্যু হয়।

বাহ্যিক সংযোগ

দেৱদাস (দ্ব্যৰ্থতা দূৰীকৰণ পৃষ্ঠা)

তথ্যসূত্ৰ

শ্ৰেণী:অসমীয়া চলচ্চিত্ৰ
শ্ৰেণী:নাৰীবাদী
শ্ৰেণী:চলচ্চিত্ৰ
শ্ৰেণী:ভাৰতীয় নাৰীবাদী চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:ভাৰতৰ পতিতাবৃত্তি সম্পৰ্কীয় চলচ্চিত্ৰ
নানজিয়াম্মা

নানজিয়াম্মা ; জন্ম: ১ জানুৱাৰী ১৯৬০) কেৰেলাৰ এটা জনজাতীয় সম্প্ৰদায়ৰ পৰা অহা এগৰাকী ৰাষ্ট্ৰীয় চলচ্চিত্ৰ বঁটা বিজয়ী ভাৰতীয় লোকগীতশিল্পী। ২০২০ চনত মালয়ালম ছবি আয়াপ্পানুম কোছিয়মত গীত গোৱাৰ পিছত তেওঁ জনসাধাৰণৰ দৃষ্টি আকৰ্ষণ কৰে।ইৰুলা ভাষাত নিজে ৰচনা কৰা আৰু জেকছ বেজয়ে ৰচনা কৰা ছবিখনৰ টাইটেল গীত "কলক্কথা" ইউটিউবত মুক্তি পোৱাৰ পিছতে জনপ্ৰিয়তা লাভ কৰে। এমাহত এই গীতটিয়ে এক কোটিৰো অধিক দৰ্শন লাভ কৰিছিল।

জীৱন আৰু কৰ্ম

আট্টাপ্পাদিৰ ইৰুলা জনজাতীয় গাঁও নক্কুপতি পিৰিভুত নানজিয়াম্মাৰ জন্ম হৈছিল। নানজিয়াম্মাই খেতি কৰি আৰু গৰু-ম’হ চোৱা-চিতা কৰি নিজৰ ঘৰ চলায়। তেওঁ সদায় প্ৰকৃতিৰ লগত জড়িত হৈ আছে। দশক-দশক ধৰি তেওঁ খেতি আৰু গৰু-ম’হ পালনৰ লগত জড়িত। নানজিয়াম্মাৰ এগৰাকী কন্যা আৰু এজন পুত্ৰ আছে। তেওঁৰ পুত্ৰ চ্যাম আগালীস্থিত সংহত জনজাতি উন্নয়ন প্ৰকল্পৰ কাৰ্যালয়ত কৰ্মচাৰী।

আট্টাপ্পাদীৰ জনজাতীয় শিল্পী পাঝানী স্বামীৰ নেতৃত্বত আজাদ কলা সমিতিৰ এগৰাকী লোকগায়িকা নানজিয়াম্মা। পিছলৈ ২০২০ চনত আয়াপ্পানুম কোছিয়ম নামৰ ছবিখনৰ জৰিয়তে প্লেবেক গায়কীৰ সৈতে পৰিচয় কৰাই দিয়া হয়। ছবিখনত নায়িকা বিজু মেননৰ শাহুৱেকৰ চৰিত্ৰতো অভিনয় কৰিছে। তেওঁ প্ৰথমে মথৰুমোঝিৰ বাবে অগগেদু নায়াগা নামৰ এখন তথ্যচিত্ৰৰ বাবে গাইছিল সিন্ধু সজন পৰিচালনাত।[8] নানজিয়াম্মাই কেৰেলা চৰকাৰৰ গৃহ নিৰ্মাণ কাৰ্যসূচী লাইফ মিছনৰ বাবে প্ৰচাৰমূলক গীতটো গাইছিল আৰু কেৰেলাত জনসংযোগ কাৰ্যসূচীৰ বাবে ইৰুলা ভাষা প্ৰথমবাৰৰ বাবে ব্যৱহাৰ কৰা হৈছিল।

বঁটা আৰু মনোনয়ন

আয়াপ্পানুম কোছিয়ম চিনেমাৰ "কলক্কাথা" গীতটোৰ বাবে নানজিয়াম্মাক ভাৰতৰ ৬৮ সংখ্যক ৰাষ্ট্ৰীয় চলচ্চিত্ৰ বঁটাত শ্ৰেষ্ঠ মহিলা প্লেবেক গায়িকাৰ বাবে বঁটা প্ৰদান কৰা হৈছিল। ২০২০ চনত কেৰেলা ৰাজ্যিক চলচ্চিত্ৰ বঁটাৰ বিশেষ জুৰী বঁটা লাভ কৰিছিল।,

ডিস্কোগ্ৰাফী

বছৰ
চলচ্চিত্ৰ
গীত
সুৰকাৰ
TBA
Mmmmm
"Paathyile Nerunki Mollu"

TBA
Vava
"Veli Vaa"

2022
Chekkan
"Athukku Antha"

2022
Station 5
"Dakka Dakka"

2020
Ayyappanum Koshiyum
"Adakachakko (Promo Song)"
Jakes Bejoy
"Kalakkatha"
"Thaalam Poyi"
2015
Velutha Rathrikal
"Hey Vannathi ..."

"Mallike"
"	Muttolam Mundudutha"
"Hey Karadi ..."
2015
Aggedu Nayaga
"Kakke Daage ..."
Manakkala Goopalakrishanan
"Kelaye daage gogunthee"
"	Akkare vantha pachakkiliye"
"Le le le karadi"

ফিল্মগ্ৰাফী

বছৰ
চলচ্চিত্ৰ
ভূমিকা
নিৰ্দেশক
ভাষা
টোকাসমূহ
2020
Ayyappanum Koshiyum
Kannamma's Mother
Sachy
Malayalam
Uncredited role
2020
Chunkan
Nanjiamma

Malayalam
Musical video
2020
The Prince of Mollywood Prithviraj
Nanjiamma

Malayalam
Musical videoalso singer
2021
Payanam

Malayalam
Musical video
2022
Chekkan
-

Malayalam

TBA
Signature

Malayalam

TBA
Mmmm

Malayalam

টেলিভিছন

টেলিভিছন অনুষ্ঠানতাৰিখভূমিকাচেনেলটোকা
Bumper Chiri AghoshamNanjiyammaMazhavil Manorama
NaattupattuApril 2022NanjiyammaJanam TV
Parayam NedamApril 2022NanjiyammaKaumudyParticipant
Salt and PepperDecember 2021NanjiyammaKaumudyPresenter
Ruchiyathra22 November 2020NanjiyammaSurya TVPresenter
Madhura Pathinettil Prithvi28 August 2020NanjiyammaSurya TVGuest
Karthika DeepamJulyNanjiyammaZee KeralamSpecial appearanceSinger for title song
Ningalkkum Aakaam KodeeshwaranFebruary 2020NanjiyammaMazhavil ManoramaGuest
Sa Re Ga Ma Pa KeralamFebruaryNanjiyammaZee KeralamGuest
Top SingerFebruaryNanjiyammaFlowersGuest

তথ্যসূত্ৰ

বাহ্যিক সংযোগ

Nanjiyamma on Malayala Chalachithram

শ্ৰেণী:শ্ৰেষ্ঠ মহিলা নেপথ্য কণ্ঠশিল্পীৰ ৰাষ্ট্ৰীয় চলচ্চিত্ৰ বঁটা বিজয়ী
দ্য এলকেমিষ্ট

দ্য এলকেমিষ্ট পাওলো কোৱেলহো ৰচিত এক উপন্যাস। ইয়াৰ প্ৰথম প্ৰকাশ হয় ১৯৮৮ চনত। মূল পৰ্টুগীজ ভাষাত ৰচিত এই গ্ৰন্থখন ২০১১ চনলৈকে ৭১টা বিভিন্ন ভাষালৈ অনূদিত হৈছে। প্ৰতীকধৰ্মী এই গ্ৰন্থখনত ছাণ্টিয়াগো নামৰ এক এণ্ডালুচিয়ান ভেড়াৰখীয়া যুৱকে বাৰম্বাৰ দেখা এক সপোনৰ পম খেদি গুপ্তধনৰ সন্ধানত ইজিপ্টলৈ ৰাওনা হয়। তেওঁৰ এই যাত্ৰাৰ কথাকে লৈ কাহিনীভাগ আগুৱাই গৈছে।

ফৰাচী বাতৰি এজেঞ্চী এজেন্স ফ্ৰান্স প্ৰেছি চমুকৈ এ এফ পিৰ মতে বিশ্বৰ ১৬০ খনতকৈও অধিক দেশত গ্ৰন্থখনৰ ৬৫ মিলিয়নতকৈও অধিক কপিৰ বিক্ৰী হয় আৰু বিশ্বৰ সৰ্বাধিক বিক্ৰেত গ্ৰন্থৰ ইতিহাসত অন্যতম হিচাপে পৰিগণিত হয়। সৰ্বাধিক ভাষালৈ অনূদিত জীৱিত লেখকৰ গ্ৰন্থ হিচাপে দ্য এলকেমিষ্টে গীনিজ বুক অফ ৱৰ্ল্ড ৰেকৰ্ডচতো স্থান লাভ কৰে।

উদ্ধৃতি

আৰু, যেতিয়া আপুনি কিবা এটা বিচাৰে, সমগ্ৰ বিশ্বব্ৰহ্মাণ্ডই আপোনাক ইয়াক প্ৰাপ্ত কৰাত সহায় কৰাৰ মন্ত্ৰণা কৰে।
যেতিয়া আমি ভাল পাওঁ তেতিয়া আমি সদায় আমাৰ তুলনাত ভাল হ’বলৈ চেষ্টা কৰোঁ। যেতিয়া আমি আমাতকৈ ভাল হ’বলৈ চেষ্টা কৰোঁ, তেতিয়া আমাৰ চৌপাশৰ সকলো বস্তুও ভাল হৈ পৰে।
সপোন এটাক বাস্তৱায়িত কৰাটো অসম্ভৱ কৰি তোলা এটাই কথা আছে: বিফলতাৰ ভয়।
এবাৰ হোৱা সকলো কথা পুনৰ কেতিয়াও হ’ব নোৱাৰে। কিন্তু দুবাৰ হোৱা সকলো কথাই তৃতীয়বাৰ নিশ্চয় হ’ব।
মই মোৰ অতীত বা ভৱিষ্যত কোনোটোতে নাথাকো৷ মোৰ আগ্ৰহ কেৱল বৰ্তমানৰ প্ৰতিহে। যদি আপুনি সদায় বৰ্তমানৰ ওপৰত মনোনিৱেশ কৰিব পাৰে তেন্তে আপুনি এজন সুখী মানুহ হ’ব৷ জীৱনটো হ’ব আপোনাৰ বাবে এটা উৎসৱ, কাৰণ জীৱনটোৱেই হ’ল আমি বৰ্তমান জীয়াই থকা মুহূৰ্তটো।
আপোনাৰ চকুৱে আপোনাৰ আত্মাৰ শক্তি দেখুৱায়।
যেতিয়া প্ৰতিটো দিন পিছৰ দিনটোৰ সৈতে একে যেন ভাৱ হয়, তাৰ অৰ্থ হ'ল মানুহে প্ৰতিদিনে সূৰ্য্য উদয় হোৱাৰ লগে লগে নিজৰ জীৱনত ঘটা ভাল কামবোৰ চিনি পোৱাত বিফল হয়।
আপুনি নিজৰ হৃদয়ৰ পৰা কেতিয়াও পলাই সাৰিব নোৱাৰে। সেইবাবেই পলোৱাৰ চেষ্টা কৰাৰ সলনি হৃদয়েনো কি কয় শুনাৰ দৰকাৰ।
আওকাণ কৰা প্ৰতিটো আশীৰ্বাদ অভিশাপ হৈ পৰে।
অন্তৰ্দৃষ্টি প্ৰকৃততে হ'ল জীৱনৰ সাৰ্বজনীন সোঁতত হঠাতে মানুহৰ আত্মা মিলি পৰা প্ৰক্ৰিয়া।
যেতিয়া আপুনি পিছলৈ ঘূৰি যাব নোৱাৰে, তেতিয়া আপোনাৰ একমাত্ৰ কাম হ'ল আগবাঢ়ি যোৱাৰ সৰ্বোত্তম উপায় চিন্তা।
যিকোনো কথা শিকিবলৈ এটাই উপায় আছে- কামৰ যোগেদি। আপুনি জানিবলগীয়া সকলো কথা আপুনি আপোনাৰ যাত্ৰাত কামৰ মাজেৰে শিকিছে।
সঠিক পথত আগবঢ়া বুলি অনুভৱ কৰা আৰু নিজৰ পথটোৱেই একমাত্ৰ পথ বুলি ভবা এই দুটা কথাৰ মাজত আকাশ-পাতাল পাৰ্থক্য আছে।

উৎস

বাহ্যিক সংযোগ

শ্ৰেণী:উপন্যাস
শ্ৰেণী:ইংৰাজী গ্ৰন্থ
কবিতা চাহাল

কবিতা চাহাল (; জন্ম ৮ এপ্ৰিল ১৯৮৫) এগৰাকী ৫' ৯" ওখ হেভিৱেট ভাৰতীয় মহিলা বক্সাৰ আৰু ২০১২ চনৰ পৰা ২০১৪ চনলৈকে বিশ্বৰ সৰ্বোচ্চ ৰেংকিং ২ লাভ কৰা (এআইবিএ ৰেংকিং - ২০১৬ চনত ১১ ) হাৰিয়ানাৰ ভীৱানী জিলাত বাস কৰা নিমৰি গাঁৱৰ পৰা। তেওঁৰ স্বীকৃতি স্বৰূপে কৃতিত্বৰ বাবে ভাৰত চৰকাৰে ২০১৩ চনত অৰ্জুন বঁটা প্ৰদান কৰে। চাহাল হৈছে হাৰিয়ানাৰ পৰা অহা প্ৰথমগৰাকী মহিলা বক্সাৰ যিয়ে একেৰাহে দুবাৰকৈ বিশ্ব চেম্পিয়নশ্বিপৰ পদক বিজয়ী, ৪-বাৰৰ এছিয়ান চেম্পিয়নশ্বিপ, এছিয়ান কাপৰ পদক বিজয়ী তেখেতে ফেডাৰেচন কাপত ৫ বাৰৰ সোণৰ পদক বিজয়ী, আৰু ২০১২ চনৰ পৰা ২০১৮ চনলৈকে সকলো ভাৰত আৰক্ষীৰ খেলত ৭ বাৰকৈ সোণৰ পদক বিজয়ী।

আৰম্ভণি জীৱন

কবিতাৰ জন্ম হৈছিল ভূপ সিং আৰু ৰমেশ দেৱী ১৯৮৫ চনৰ ৮ এপ্ৰিলত হাৰিয়ানা (ভাৰত)ৰ ভীৱানী জিলাৰ নিমৰিত জন্মগ্ৰহণ কৰে। ভীৱানী ৰাষ্ট্ৰীয় বক্সিঙৰ এক সুপৰিচিত ক্ষেত্ৰ আৰু অপেশাদাৰলৈ পৰিণত হোৱা পেছাদাৰী বক্সাৰ বিজেন্দৰ সিঙৰ বাবেও পৰিচিত।

বক্সিঙৰ প্ৰাৰম্ভিক প্ৰশিক্ষণ তেওঁৰ পিতৃ ভূপ সিঙে শিকাইছিল, তেওঁৰ পিতৃও এজন বক্সাৰ আছিল। তাৰ পিছত কবিতাই ভীৱানী বক্সিং ক্লাবত প্ৰশিক্ষক জগদীশ সিঙৰ অধীনত প্ৰশিক্ষণ লয়, যিয়ে ইণ্ডিয়ান এছ মেল পুজিলিষ্টৰ প্ৰশিক্ষণো চম্ভালে।

নিজৰ ৰাজ্য, আৰু ভাৰতৰ বাবে পদক আৰু প্ৰশংসা লাভ কৰাৰ পিছত ২০১৩ চনত অৰ্জুন বঁটা প্ৰদান কৰা হাৰিয়ানা ৰাজ্যৰ প্ৰথমগৰাকী মহিলা বক্সাৰ হিচাপেও পৰিগণিত হয়।

আন্তঃৰাষ্ট্ৰীয় কৃতিত্ব

ক্ৰমিক নং
টুৰ্ণামেণ্ট
বছৰ
স্থান
ফল
১
বিশ্ব মহিলা বক্সিং চেম্পিয়নশ্বিপ
১৬-২৪ নৱেম্বৰ ২০১৪
জেজু চহৰ, কোৰিয়া
৫ম
২
তৃতীয় নেচনছ কাপ
১২ জানুৱাৰী ২০১৪
ছাৰ্বিয়া
ব্ৰঞ্জ
৩
বিশ্ব আৰক্ষীৰ খেল
১-১০ আগষ্ট ২০১৩
আয়াৰলেণ্ড
সোণ
৪
৭ম বিশ্ব মহিলা বক্সিং চেম্পিয়নশ্বিপ
৯-২০ মে’ ২০১২
চীন
ব্ৰঞ্জ
৫
ষষ্ঠ এছিয়ান মহিলা বক্সিং চেম্পিয়নশ্বিপ
১৬-২৬ মাৰ্চ ২০১২
মংগোলিয়া
ব্ৰঞ্জ
৬
১ম এছিয়ান কাপ মহিলা বক্সিং প্ৰতিযোগিতা
৭-৮ মে’ ২০১১
হাইকৌ, চীন
ব্ৰঞ্জ
৭
ষষ্ঠ বিশ্ব মহিলা বক্সিং চেম্পিয়নশ্বিপ
৭-১৯ ছেপ্টেম্বৰ ২০১০
বাৰ্বাডোছ, পশ্চিম ইণ্ডিজ
ব্ৰঞ্জ
৮
৫ম এছিয়ান মহিলা বক্সিং চেম্পিয়নশ্বিপ
২৩-৩১ মে’ ২০১০
আস্তানা, কাজাকিস্তান
ব্ৰঞ্জ
৯
আন্তঃৰাষ্ট্ৰীয় প্ৰধানমন্ত্ৰী বক্সিং প্ৰতিযোগিতা
৭ৰ পৰা ১১ এপ্ৰিল ২০১০লৈ
তুৰস্ক
ব্ৰঞ্জ
১০
আন্তঃৰাষ্ট্ৰীয় প্ৰধানমন্ত্ৰী বক্সিং প্ৰতিযোগিতা
২০০৯ চনত
তুৰস্ক
QF
১১
চতুৰ্থ এছিয়ান মহিলা বক্সিং চেম্পিয়নশ্বিপ
২০০৮ চনত
গুৱাহাটী
ৰূপ
১২
DUAL TRAINING আৰু প্ৰতিযোগিতা
২০০৮ চনত
কানাডা
ৰূপ

বঁটা আৰু স্বীকৃতি

২০১৩ চনত অৰ্জুন বঁটা।

তথ্য সংগ্ৰহ

শ্ৰেণী:বক্সাৰ
শ্ৰেণী:ভাৰতীয় নাৰী
শ্ৰেণী:ভাৰতৰ ৰাষ্ট্ৰীয় বঁটা আৰু সন্মান
১৯৬৪ চনৰ নিগাটা ভূমিকম্প

১৯৬৪ চনৰ নিগাটা ভূমিকম্প হৈছিল জাপানৰ স্থানীয় সময় অনুসৰি ১৩:০১ বজাত (০৪:০১ গ্ৰিনিজ মান সময়]) ১৬ জুনত। ভূমিকম্প মান আছিল ৭.৫ বা ৭.৬। এই ভূমিকম্পটোৱে নিগাটা চহৰৰ বহুত ক্ষতি সাধন কৰে সেয়ে এই ভূমিকম্পটোক নিগাটা ভূমিকম্প বোলা হয়। নিগাটা ভূমিকম্পত চহৰখনত বহুত ঠাইত মাটিৰ তৰলীকৰণ ঘটে।

ক্ষতি

মাটিৰ তৰলীকৰণ

ছুনামি

তথ্য সংগ্ৰহ

শ্ৰেণী:ভূমিকম্প
শ্ৰেণী:জাপান